Teenused
Oma põhitegevuse toetamiseks, milleks on treeningute läbiviimine, võistlustest osavõtmine ja nende korraldamine, pakume lisaks mitmeid erinevaid laskmise ja laskespordiga seotud teenuseid.
- Varustuse müük
Meie kaudu on võimalik hankida laskespordi harrastamiseks vajalikku varustust – relvi, laskemoona, märklehti, lasketiirude seadmeid, kohtunike mõõteriistu, laskuri riideid ja jalatseid, erinevaid lisaseadmeid ja abivahendeid relvadele ning laskuritele. Kaupade liikumine toimub Snaiper OÜ kaudu, kellel on pikaajaline partnerlus selliste laskespordi tipptasemel varustuse tootjatega nagu Kurt Thune, Gehmann, Walther, Scatt, Feinwerkbau, Krüger, Braun-Network jt.
Täpsem info: +372 5054 006 (Karl), e-post: email@example.com
- Koolitused
Klubi treenerid viivad igal aastal läbi laskespordi alaseid koolitusi erinevates koolides, kus õpetatakse lastele relvadega ohutult ringi käima, tutvustatakse relvade ehitust ja töö põhimõtteid ning antakse algteadmised lasketehnikast. Lasketiiru pole selleks vaja, sest kõike seda saab teha elektrooniliste laskeseadmete abil igas klassiruumis.
Oleme aidanud ja valmis ka edaspidi panustama oma teadmisi ja aega kaitseliitlaste, jahimeeste, politseinike, turvameeste ja isiklikku relva omavate inimeste laskealaste oskuste parandamisse ning relvaeksamiks valmistujate koolitamisse.
Koolituste ja personaalsete treeningute osas tuleks eelnevalt kokku leppida, helistades:
Karl (vanemtreener, juhatuse liige): +372 505 4006
Lennart (juhatuse esimees): +372 53 610 785
- Relvade remont
Kui relv tõrgub, vaja paigaldada sihik, parandada katkine detail, kohendada laadi või teha uus kaba, ikka saab abi meie kogenud relvameistrit Tõiveselt. Helista: +372 56 601 575
- Ürituste korraldus
Laskmine ei ole ainult sport, vaid see sobib väga hästi ka meelelahutuseks ja lõõgastuseks, pakkudes kordumatut elamust ka esimest korda relvaga kokku puutunud inimesele. Sünnipäevade, perekonna kokkutulekute, firma suvepäevade või lihtsalt sõpruskonna kohtumiste hariva meelelahutusena pakume erinevaid laskmisprogramme laser- õhk-, sport- ja teenistusrelvade ning vibudega.
Tutvu laskmise pakettidega.
Küsi pakkumist helistades +372 53 610 785 (Lennart) või kirjutades firstname.lastname@example.org